<classify> SERIKALI imewataka wahandisi wa maji nchini kupanga mipango ya maendeleo ya miaka mingi ijayo pamoja na kuzifahamu gharama zake ili kurahisisha utekelezaji badala ya kusubiri maagizo ya viongozi ndipo wakurupuke. Katibu Mkuu wa Wizara ya Maji na Umwagiliaji, Profesa Kitila Mkumbo aliyasema hayo jana jijini Dar es Salaam katika maadhimisho ya miaka 50 ya Bodi ya Usajili Wahandisi nchiniERB, wakati akiwasilisha mada kuhusu maji na maendeleo. Wahandisi wetu lazima wawe mbele ya wanasiasa na wawe na mipango ya maendeleo ya maji na gharama zake wajue ili waje kwa viongozi waseme tumeshapanga na si kusubiri viongozi wanapita wanaagiza ndiyo wanakurupuka, alisema.Alisema, Ni lazima wahandisi waweze kupanga mipango ya maendeleo ya miaka mingi ijayo mfano tukitaka kuweka maji Chanika mipango yake iwepo na gharama zake tuwe nazo. Alisema inafahamika kwamba maji kwa sasa ndiyo roho ya maendeleo na hakuna chochote kinachoweza kufanyika bila maji na ndiyo sababu katika mpango wa miaka mitano maji ndiyo sekta ambayo imepewa kipaumbele kikubwa na serikali ambapo bajeti yake katika utekelezaji imepangwa kuwa trilioni 10.4 katika mpango huo.Aidha alisema: Wahandisi wetu kimsingi ndio wapanga maendeleo, hakuna maendeleo yoyote unaweza kuyapanga na kuyafanya bila wahandisi mana tunapozungumzia maendeleo tunazungumzia huduma na miradi mbalimbali. Akizungumzia hali ya upatikanaji wa maji yanayofaa kwa matumizi ya binadamu alisema pamoja na ongezeko la watu lakini bado kuna maji ya kutosha na kusisitiza kwamba kuna kazi kubwa ya kuhakikisha rasilimali za maji zilizopo zinatunzwa ili ziweze kufaa kwa sasa na vizazi vijavyo. Hata hivyo alisema kuna kamati ambayo husaidia kubuni miradi ya maji kutoka Ziwa Victoria na kuwataka kuendelea kubuni miradi mingine ikiwemo kuangalia uwezekano wa kuyafikisha maji hayo Singida.  <topic>: KITAIFA 